b"\n_START_ARTICLE_\nJoan Pi\xc3\xb1ol i Verges\n_START_SECTION_\nBiografia\n_START_PARAGRAPH_\nEra fill de Joan Pi\xc3\xb1ol, comerciant liberal bandejat el 1823 i que es mor\xc3\xad ofegat quan fugia a Gibraltar. Era membre del Partit Progressista i form\xc3\xa0 part de la Junta Revolucion\xc3\xa0ria creada a Val\xc3\xa8ncia arran de la revoluci\xc3\xb3 de 1868, gr\xc3\xa0cies a la qual cosa fou escollit alcalde de Val\xc3\xa8ncia aquell mateix any. Com defens\xc3\xa0 la monarquia, fou destitu\xc3\xaft i nomenaren el republic\xc3\xa0 Jos\xc3\xa9 Antonio Guerrero Lude\xc3\xb1a, per\xc3\xb2 despr\xc3\xa9s dels fets de 1869 fou novament nomenat alcalde inter\xc3\xad. Des del seu c\xc3\xa0rrec va promoure la creaci\xc3\xb3 de l'Escola d'Artesans. Fou elegit diputat del Partit Radical pel districte del Mercat de Val\xc3\xa8ncia a les eleccions generals espanyoles d'agost de 1872. _NEWLINE_Simult\xc3\xa0niament, fou director de l'Hospici de la Mare de D\xc3\xa9u de la Miseric\xc3\xb2rdia. Despr\xc3\xa9s de la restauraci\xc3\xb3 borb\xc3\xb2nica abandon\xc3\xa0 la pol\xc3\xadtica i es dedic\xc3\xa0 al comer\xc3\xa7 amb Barcelona i Par\xc3\xads."